Heinta íblástur á Pinterest til brúdleypið Skrivað: Emma Petersen Pinterest. Mestsum øll verðin kennir til hesa appina, sum er so fantastisk, tá tað kemur til at fáa íblástur–og man kann leita eftir øllum! Um tú hevur facebook, so er lættast bara at logga á við tí brúkaranum. Les víðari niðanfyri lýsingina Tað allarfyrsta, sum tú skalt gera, tá tú skalt finna íblástur á Pinterest, tað er at leggja høvdið á blot. Hugsað um, hvørjar litir tú vilt hava, hvønn stíl, hvørjari árstíð brúdleypið verður í, hvat tit ætla at hava til brúdleypið og tað viktigasta, um tit eru samd í øllum tí hehe. Tað næsta (! sum er sera umráðandi!) er, at gera sær eina talvu, á Pinterest eitur tað“ board”. Um tit enn halda tað loyniligt at tit skulu giftast, ella tú kanska bara gongur og droymir um at giftast–enn, so ber til at gera talvuna loyniliga, so bert tú sært hana og innihaldið í henni. 3. Tá tú hevur goymt alt tú ætlar at goyma, er bert eftir at seta seg niður at velja til og frá, tí tað ber heilt sikkurt ikki til at hava alt við. Um tú ert sum eg, dámar væl DIY ting, so skal nógv fyrireikingartíð til hetta, tí sum oftast eru tað ting, sum man skal samla uppá (krukkur, vínproppar o. a.), og hetta kann taka laaanga tíð og má sikkurt øll familjan takast uppá ráð. Mítt ráð er, at gera alt hettar í sera góðari tíð, tí tað tekur longri tíð enn man heldur. Royni eisini at gera tykkum eitt yvirblikk yvir, hvussu nógv alt umleið fer at kosta, tí kanska pengabudgettið gerst størri enn tú ætlaði/vantaði og tá er gott at vera í góðari tíð, so tit kunnu savna meir pening saman.